สวัสดีค่ะคือหนูมีน้ำที่มันออกเป็นสีจะดำก็ไม่ดำจะแดงก็ไม่แดงไหลออกมาจากอวัยวะเพศ​ค่ะมันเป็นหลังช่วงประจำเดือนหมดไป1อาทิตย์ค่ะตอนแรกๆมาน้อยจนคิดว่าเป็นตกขาวค่ะพอมาวันนี้คือมาเยอะมากค่ะไหลเป็นน้ำออกมาเลยค่ะบอกแม่แม่ก็บอกว่ามันผิดปกติมันจะเป็นอะไรหรือป่าวคะ
สวัสดีค่ะ จากที่เล่า น้ำสีดำที่ออกจากช่องคลอด เป็นเลือดเก่าที่คงค้างในโพรงมดลูกนะคะเลือดที่ออกกระปริดกระปรอยทางช่องคลอด สามารถเกิดจากสาเหตุต่างๆ ได้แก่ ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามา ยังไม่สามารถสรุปสาเหตุได้นะคะ แนะนำให้รอดูอาการก่อนนะคะหากยังมีเลือดออกผิดปกติในรอบเดือนถัดไป หรือเลือดออกมากจนมีอาการอ่อนเพลียหรือหน้ามืด แนะนำไปพบสูตินารีแพทย์เพื่อตรวจหาสาเหตุและรับการรักษาอย่างเหมาะสมนะคะ